शरमौकलपना इक मुनक्खी समस्या ऐ। इसदे शकार लोक खमोश सुआतमी होंदे न ते दुएं दे साथै च उट्‌ठना-बौह्ना, चलना-फिरना इ’न्दे लेई इक बड़े बड्डे संकटै आह्‌ली गल्ल होई जंदी ऐ। एह् लोक एकान्तबासे गी पसिन्द करदे न, कुसै सामनै होठ अक्सर सीते दे जन रखदे न, होठ आक्खो टिच बटन होन। शरमौकलै गी म्हेशां इ’यै बझोंदा-रौह्‌दा ऐ, जे हर कोई उसी घूरी-घूरी दिक्खा दा होऐ ते उसी मूर्ख समझा दा होऐ। इस चाल्ला दे लोकें गी अपने बारै गल्त फैह्‌मी होंदी जे ओह् कोई बड़े अच्छे लोक नेईं हैन, इस करी नां ते कोई उ’न्दे च दिलचस्पी लैना चाह्‌न्दा ऐ ते नां गै उ’नेंगी कोई अपना दोस्त बनाना चाह्‌न्दा ऐ।